google/wiki40b huggingface dataset:
Επιχείρημα από τη μη πίστη

Ιστορικές αναφορές του επιχειρήματος της θεικής απόκρυψης

To θέμα της θεϊκής απόκρυψης ή σιωμπής εχει μακρά ιστορία στην ιουδαϊκο-χριστιανική θεολογία.Οι ρίζες της  ιουδαιοχριστιστιανικής περιγραφής του Θεού, βρήσκονται στην Βίβλο, για παράδειγμα στους ψαλμούς. (Θεέ μου, κράζω την ημέρα και δεν απαντάς, Ψαλμοί 22:1-2 ή« Πράγματι, εσύ είσαι Θεός που κρύβεσαι, Θεέ του Ισραήλ,»Ησαϊα, 45:15)
Ενας από τους πρώτους φιλοσόφους που γράψανε στο θέμα της θεϊκης απόκρυξης ήταν ο Άνσελμος του Καντέρμπερι, ο οποίος στο έργο του  Προσλόγιον  το συνέδεσε με μια υπαρξιακή ανησυχία η οποία σχετίζεται με το ότι δεν Tον έχει δει ποτέ.
Οι Daniel Howard-Snyder και  Paul Moser, στην εισαγωγή τους για ένα τόμο άρθρων σχετικά με την θεϊκή απόκρυψη, αναφέρουν την φράση του Νιτσε: «ένας θεός ο οποίος είναι πανσοφος, παντοδύναμος και δεν διασφαλίζει ότι τα δημιουργήματα του κατανοούν τις προθέσεις του- μπορεί αυτός να είναι ενας πανάγαθος θεός

Παναγαθότητα του Θεού

O Schellenberg ισχυρίζεται πως δεν έχει δει καμιά σοβαρή ένσταση πως ο θεός είναι πανάγαθος, αλλά σίγουρα υπάρχουν και άλλες απόψεις για την έννοια του θεού. Ο Daniel Howard-Snyder γράφει για  τη δυνατότητα να πιστεύεις σε έναν αξεπέραστο μεγάλο θεό που είναι παρ 'όλα αυτά αναισθητοποιημένος απέναντι στα πλάσματά του. Με βάση την ιδέα της Ευδομονίας των Στωϊκών, λέει ότι μπορεί κάποιος να σκεφτει ένα θεό ο οποίος να είναι πιο κοντά σε ένα σοφό, παρά με ένα γονιό που αγαπάει τα παιδιά του όπως τον οραματίζεται ο Schellenberg.
Ο Theodore Drage, σε μια προσπάθεια να βελτιώσει το επιχείρημα (δείτε παρακάτω) δηλώνει πως υπάρχουν πολλοί θεϊστές που δες βλέπουν τον θεό ως πανάγαθο, και «πολλοί χριστιανοί τονβλέπουν ως οργισμένη θεόητητα ο οποίος ενσκυπτει πάνω από τους ανθρώπους για να τους τιμωρήσει για τις αμαρτίες τους.» Ο Drange καταλήγει πως το επιχείρημα αφορά μόνο τους θεϊστές οι οποίοι θεωρούν πως ο θεός είναι πανάγαθος.
Τζιρόλαμο Μινόττο

Βιογραφία

Καθώς ο Σουλτάνος Μωάμεθ Β΄ προετοίμαζε την πολιορκία της Κωνσταντινούπολης, ο Μινόττο εξέφρασε την στήριξή του προς τον Κωνσταντίνο ΙΑ΄, ενώ, ταυτόχρονα, ψήφισε απόφαση σύμφωνα με την οποία και για λόγους ανωτέρας βίας οι καπετάνιοι των βενετικών πλοίων ήσαν υποχρεωμένοι να παραμείνουν στην Κωνσταντινούπολη (η συγκεκριμένη απόφαση υπερψηφίσθηκε με 21 ψήφους υπέρ και μία κατά, στις 14 Δεκεμβρίου 1452). Στην συγκεκριμένη κίνηση προχώρησε έπειτα από την βύθιση βενετικού πλοίου από το οθωμανικό φρούριο του Ρουμελιχισάρ, τον Οκτώβριο του 1452. Σε περίπτωση απόπειρας φυγής, θα επιβάλλετο χρηματικό πρόστιμο της τάξεως των 3.000 δουκάτων. Επιπλέον, υποσχέθηκε την επερχόμενη άφιξη στόλου προερχόμενου από την Βενετία και ο οποίος θα μετέφερε ενισχύσεις προς την Κωνσταντινούπολη. Μαζί του έμεινε και ο γιατρός και χρονικογράφος της πολιορκίας Νικολό Μπάρμπαρο.
Στις 26 Ιανουαρίου, απέστειλε επιστολή προς την Βενετία, προκειμένου να ζητήσει βοήθεια, ωστόσο οι υπεκφυγές της Βενετικής Γερουσίας απέτρεψαν την αποστολή στολίσκου προς την Κωνσταντινούπολη. Παρά την πλήρη στήριξη του Μινόττο, επτά πλοία, εκ των οποίων τα έξι βενετικά, πέτυχαν να εγκαταλείψουν την Κωνσταντινούπολη στις 26 Φεβρουαρίου. Στην διάρκεια της πολιορκίας, ανέλαβε την υπεράσπιση του Παλατιού των Βλαχερνών, το οποίο και αποτέλεσε αρχηγείο του. Επιδιόρθωσε τα τείχη και την τάφρο. Στις 29 Μαΐου, ημέρα της άλωσης της Κωνσταντινούπολης, ο Μινόττο πέτυχε να απωθήσει τα διάφορα κύματα των οθωμανικών επιθέσεων στον τομέα άμυνάς του, ωστόσο αυτό δεν απέτρεψε τους Οθωμανούς από το να εισέλθουν εντός της πόλης μέσω άλλων τμημάτων των τειχών. Λίγο αργότερα, ο Μινόττο και οι δυνάμεις του ευρέθηκαν περικυκλωμένοι και υποχρεώθηκαν σε συνθηκολόγηση. Ο ίδιος εκτελέστηκε, μαζί με έναν εκ των υιών του, καθώς και έξι άλλους Βενετούς, λίγο μετά την άλωση της πόλης. Ένας άλλος υιός του Μινόττο εστάλη από την Βενετία προκειμένου να καταβάλει τα απαιτούμενα λύτρα για την απελευθέρωση του πατέρα του, ωστόσο έφθασε αργά και δεν ήταν σε θέση παρά να απελευθερώσει, μόνον, την μητέρα του και, συνεπώς, σύζυγο του Μινόττο.
Ερρίκος Α΄ του Νασσάου-Μπάιλσταϊν

Βιογραφία

Ήταν ο δευτερότοκος γιος του Ερρίκου κόμη του Νασσάου-Ζήγεν και της Αδελαΐδας, κόρης του Ντιρκ του Χάινσμπεργκ.
Προοριζόταν από τους γονείς του για εκκλησιαστική σταδιοδρομία, αλλά όταν απεβίωσε ο πατέρας του την εγκατέλειψε και έλαβε το Μπάιλσταϊν. Ήταν ο πρώτος κόμης του Μπάιλσταϊν.
Πελασγικό υδραγωγείο

Το Πελασγικό υδραγωγείο ήταν το αρχαιότερο που έχει βρεθεί στο λεκανοπέδιο της Αθήνας.   
Βρέθηκαν ερείπια κάτω από το Πελασγικό τείχος της Ακρόπολης, ενώ ο Α. Κορδάλλας θεωρούσε την αρχή του στο φαράγγι της Καισαριανής, θέση που αμφισβητεί ο Αν. Παππάς. Αποτελείτο από πήλινους αγωγούς, και πιθανολογείται ότι ακολουθούσε τη διαδρομή Υμηττός, φαράγγι Καισαριανής, Αγ.Θωμάς- Γουδί, Ιλισός-Στύλοι Ολυμπίου Διός, νότιες πλευρές της Ακρόπολης, αυχένας Λόφου Φιλοπάππου.
TVP2

TVP2HD

Για την καλύτερη δυνατή εξυπηρέτηση,υπάρχει κανάλι υψηλής ευκρίνειας το TVP2HD για να προσφέρει στους τηλεθεατές τα προγράμματα του καναλιού με καλύτερη εικόνα και ήχο.
Κυνοδόντια

Εξελικτική ιστορία

Οι κυνόδοντες αποτελούν μέρος της ομάδας θηριαψιδωτών πουλέγεται θηριοδόντια και τα πρώτα απολιθώματά τους ανήκουν στον θριναξόδοντα. (T. liorhinus). Οι κυνόδοντες μαζί μετα εξαφανισμένα γοργονόψια και τα θηροκεφάλια. Οι κυνόδοντες εμφανίστηκαν λίγο πριν το τέλος της Πέρμιας περιόδου. Ο πρώτος κυνόδοντας που αποσπάστηκε από την κύρια ομάδα είναι ο Χαρασσογναθος. Άλλα τέτοια κυνοδόντια ήταν οι Προκυνοσουχίδες, μια οικογένεια που περιλαμβάνει τον Προκυνόσουχο και τη Ντβίνια. Οι κυνόδοντες ήταν από τις λίγες ομάδες συναψίδιων που επέζησαν το συμβάν εξαφάνισής του πέρμιου και του τριασικού.
Τα περισσότερα κυνοδόντια βρίσκονται στον κλάδο Ευκυνοδόντια, που περιλαμβάνει επίσης τα θηλαστικά. Αντιπροσωπευτικά είδη είναι ο σαρκοφάγος κυνόγναθος, και οι μεγαλοί φυτοφάγοι Τραβερσοδοντίδες, και τους μικρούς θηλαστικόμορφους τριτυλοδοντίδες και ικτιδόσαυρους. Είναι πιθανό ότι τα κυνοδόντια ήταν τουλάχιστον μερικώς θερμόαιμα, καλυμμένα με γούνα, που τα μόνωνε και τα βοηθούσε να διατηρούν υψηλή θερμοκρασία σώματος. Η θηλαστικόμορφη δομή των κυνοδόντιων υπαινίσσεται ότι τα θηλαστικά κατάγονται από τα ευκυνοδόντια.
Κατά τη διάρκεια της εξέλιξής τους, τα δόντια των κυνοδόντιων άλλαξαν από το να πιάνουν τροφή και μετά να την καταπίνουν ολόκληρη, συμπληρώνοντας εξεδικευμένα δόντια για να πολτοποιούν την τροφή και διευκολύνοντας την πέψη. Επιπλεόν, το σαγόνι των κυνόδοντων μείωσε τον αριθμό των οστών του σαγονιού. Αυτή η κίνηση προς ένα μονό οστό αύξησε την δομική αξιοπιστία σε σύγκριση με τα ερπετά. Πολλά από τα πρώην κόκκαλα του σαγονιού στα ερπετά εξελίχθηκαν για να εκτελούν μια τελείως νέα λειτουργία, να γίνουν μέρος του αυτίου του θηλαστικού.
Βελτιωμένη ακοή έδωσε σε αυτά τα πλάσματα μια καλύτερη επίγνωση του περιβάλλοντός τους, και αυτή η αυξημένη αίσθηση σήμαινε ότι μεγαλύτερο μέρος του εγκεφάλου ασχολείται με τα ακουστικά ερεθίσματα. Τα κυνοδόντια επίσης εξέλιξαν ένα δευτερεύοντα ουρανίσκο που έστελνε τον αέρα από την μύτη στο βάθος του στόματος και όχι κατευθείαν μέσα του, επιτρέποντας στα κυνοδόντια να αναπνέουν και μασούν ταυτόχρονα. Αυτο το χαρακτηριστικό είναι παρόν σε όλα τα θηλαστικά.

Χαρακτηριστικά

Τα κυνοδόντια έχουν σχεδόν όλα τα χαρακτηριστικά των θηλαστικών. Τα δόντια τους είναι τελείως διαφοροποιημένα, η εγκεφαλική κοιλότητα μετακινήθηκε στο πίσω μέρος του κεφαλιού, και τα περισσότερα περπατούσαν με ένα πιο όρθιο τρόπο. Τα κυνοδόντια εξακολουθούσαν να κάνουν αυγά, όπως όλα τα πρωτοθηλαστικά του μεσοζωικού αιώνα. Το κροταφικό άνοιγμά τους ήταν πολύ μεγαλύτερο από αυτό των προγόνων τους, και η διεύρυνση της ζυγωματικής αψίδας επέτρεπε πιο δυνατούς μύες του σαγονιού και αυτό δείχνει ένα πιο θηλαστικόμορφο κεφάλι. Επίσης είχαν ένα δευτερεύοντα ουρανίσκο τον οποίο πιο πρωτόγονες μορφές δεν είχαν, εκτός από τα θηροκεφάλια, τους πιο κοντνούς συγγενείς των κυνοδόντιων. Η οδοντοστιχία ήταν το μεγαλύτερο οστό στο κάτω σαγόνι, ενώ τα μικρότερα όστά μετκινήθηκαν στα αυτιά. Ήταν πιθανώς θερμόαιμα και καλυμμένα με μαλλί.
Κύπελλο Κύπρου ποδοσφαίρου ανδρών 1951-52

Σύστημα διεξαγωγής

Στο κύπελλο Κύπρου 1951-52 συμμετείχαν οι 8 ομάδες του πρωταθλήματος Α΄ κατηγορίας 1951-52. Διεξήχθη σε 3 γύρους με το σύστημα νοκ-άουτ. Οι αγώνες ήταν μονοί και διεξάγονταν στην έδρα της ομάδας που είχε κληρωθεί ως γηπεδούχος. Σε περίπτωση ισοπαλίας διεξαγόταν επαναληπτικός στην έδρα της άλλης ομάδας.
Φρούριο Κομοτηνής

Περιγραφή

Το φρούριο είχε στρατηγική θέση, γιατί βρισκόταν επί της αρχαίας Εγνατίας οδού και έλεγχε το πέρασμα από την οροσειρά της Ροδόπης προς το Θρακικό πέλαγος. Το φρούριο ήταν τετράπλευρο με τέσσερις εισόδους, 16 πύργους και είχε τείχος ύψους 9,6 μέτρων. Μέσα βρισκόταν οχυρωμένη η Βυζαντινή πόλη Κουμουτζηνά.
Σήμερα ερείπια της οχύρωσης βρίσκονται στο κέντρο της Κομοτηνής και μέσα στα ερείπια σήμερα βρίσκεται ο μητροπολιτικός ναός της Κοιμήσεως της Θεοτόκου ο οποίος χρονολογείται από το 1800. Στις αρχές του 20ου αιώνα μέσα στα τείχη ζούσε η Εβραϊκή κοινότητα της Κομοτηνής και η συνοικία ονομαζόταν Εβραγιά. Μέσα στα τείχη βρισκόταν και η συναγωγή των Εβραίων αλλά μετά την εξόντωση της Εβραϊκής κοινότητας από τους Γερμανούς και Βούλγαρους κατακτητές η συναγωγή ερειπώθηκε και το 1994 κατεδαφίστηκε.
Για την συντήρηση και αποκατάσταση του έργου στερέωσης και διαμόρφωσης του βυζαντινού τείχους του, το φρούριο έχει ενταχθεί στο επιχειρησιακό πρόγραμμα Μακεδονίας - Θράκης 2007-2013. Μέσα στο πρόγραμμα εντάσσεται η ανάδειξη των  μνημείων που υπάρχουν γύρω από το φρούριο όπως η Τσανάκλειος Σχολή, το Εσκί Τζαμί, το Ιμαρέτ.
Ζορζ Εμμανιέλ Κλανσιέ

Βιογραφία

Γεννημένος στην Λιμόζη, ο Κλανσιέ ενθαρρύνθηκε από καθηγητές του το 1930 να ασχοληθεί με την λογοτεχνία. Ξεκίνησε να γράφει ποιήματα και το 1933, ξεκίνησε να εργάζεται σε εφημερίδες συμπεριλαμβανομένης της Les Cahiers du Sud. Πήγε στο Παρίσι το 1939 αλλά το επόμενο έτος επέστρεψε στην Λιμόζη όπου σπούδασε τέχνες στα πανεπιστήμια του Πουατιέ και της Τουλούζης και όπου συνάντησε τον Τζόε Μπουσκετέν Καρκασόν. Το 1940, έγινε μέλος της εκδοτικής ομάδας του περιοδικού Fontaine, του οποίου εκδότης ήταν ο Max-Pol Fouchet. Στο Saint-Léonard-de-Noblat (Haute-Vienne), συνάντησε τους Raymond Queneau, Michel Leiris, Lourmarin Claude Roy, Pierre Seghers, Loys Masson, Pierre Emmanuel και Max-Pol Fouchet. Από το 1942 έως το 1944, συνέλεξε και κυκλοφόρησε στα κρυφά κείμενα συγγραφέων της Γαλλικής Αντίστασης μέχρι την κατακτημένη Γαλλία.
Όθων Δ΄ του Βρανδεμβούργου-Στέννταλ

Βιογραφία

Ήταν ο δευτερότοκος γιος του Ιωάννη Α΄ μαργράβου του Βρανδεμβούργου και της Σοφίας των Έστριντσεν, κόρης του Βαλντεμάρ Β΄ της Δανίας.
Το 1308/09 απεβίωσε σε ηλικία 70/71 ετών, άτεκνος. Τον διαδέχθηκε ο ανιψιός του Βάλντεμαρ.

Οικογένεια

Νυμφεύτηκε πρώτα τη Χάιλβιχ, κόρη του Ιωάννη Α΄ κόμη του Χόλσταϊν-Κηλ, η οποία έζησε ως το 1305.
Το 1308 ο Όθων Δ΄ έκανε δεύτερο γάμο με τη Γιούττα, κόρη του Μπέρτολτ Η΄ κόμη του Χέννεμπερκ. Δεν απέκτησε απογόνους από τους γάμους του.
Κωνσταντίνος Χατζηπέτρος

Βιογραφικά στοιχεία

Ήταν γιος του Ευθύμιου Χατζηπέτρου. Αδερφός του ήταν ο Χρήστος Χατζηπέτρος. Σπούδασε νομικά.
Εξελέγη βουλευτής Τρικάλων στις εκλογές του 1890, η εκλογή του, όμως ακυρώθηκε στη συνέχεια, και επανεξελέγη βουλευτής Τρικάλων σε αυτές του 1892, του 1895, του 1899 και του 1902.
Κατά τη διάρκεια κοινοβουλευτικής συνεδρίασης ήρθε σε σφοδρή αντιπαράθεση με τον Σπυρίδωνα Στάη με αποτέλεσμα να λύσουν τις διαφορές τους σε μονομαχία κατά την οποία ο Στάης σκότωσε τον Χατζηπέτρο.
Καλύτερα δε Γίνεται

Πλοκή

Ο Μέλβιν Γιούνταλ είναι ένας πετυχημένος συγγραφέας και ζει στη Νέα Υόρκη. Υποφέρει από ιδεοψυχαναγκαστική διαταραχή που μαζί με την αντικοινωνική του συμπεριφορά, εκνευρίζει τους γείτονές του και όλους όσους έρχονται σε επαφή μαζί του. Τρώει πρωινό στο ίδιο τραπέζι, στο ίδιο εστιατόριο κάθε μέρα χρησιμοποιώντας πλαστικά μαχαιροπίρουνα τα οποία φέρνει μαζί του εξαιτίας της μικροβιοφοβίας του. Η μόνη σερβιτόρα που τον ανέχεται είναι η Κάρολ Κόνελι.
Μια μέρα, ο γείτονάς του Σάιμον Μπίσοπ, ένας ομοφυλόφιλος ζωγράφος, δέχεται επίθεση. Ο Μέλβιν αναγκάζεται να πάρει υπό την προστασία του, τον σκύλο του Βερντέλ όσο καιρό ο Σάιμον θα νοσηλεύεται. Αν και στην αρχή βρίσκει το σκύλο ανυπόφορο, στη συνέχεια δένεται μαζί του και ταυτόχρονα παίρνει όλο και περισσότερη προσοχή από την Κάρολ. Όταν η Κάρολ αποφασίζει να πάρει μια δουλειά που να βρίσκεται πιο κοντά στο σπίτι της ώστε να περνάει περισσότερη ώρα με το γιο της που πάσχει από άσθμα, ο Μέλβιν κανονίζει να πληρώσει τα ιατρικά έξοδα του γιου της. Φοβούμενη ότι η Κάρολ χρωστάει στον Μέλβιν κάτι, παίρνει το τραίνο με προορισμό το διαμέρισμά του στη μέση της νύχτας για να του ξεκαθαρίσει ότι δεν πρόκειται να κοιμηθεί μαζί του. 
Εν τω μεταξύ, η επίθεση του Σάιμον και η αποκατάστασή του σε συνδυασμό με τον Βερντέλ που προτιμάει πλέον τον Μέλβιν, τον κάνουν να χάσει τη δημιουργικότητά του. Χωρίς ιατρική ασφάλεια, με υπέρογκους ιατρικούς λογαριασμούς και την πιθανότητα της έξωσης, ο ατζέντης του Φρανκ Σακς τον πείθει να ταξιδέψει μέχρι τη Βαλτιμόρη και να ζητήσει από τους αποξενωμένους γονείς του χρήματα. Για να το κάνει, ο Φρανκ προσφέρει στον Μέλβιν το αμάξι του για το ταξίδι. Ο Μέλβιν προσκαλεί την Κάρολ να τους κάνει παρέα και για να μη νιώθει αμηχανία με τον ομοφυλόφιλο Σάιμον κατά τη διάρκεια του ταξιδιού. Η Κάρολ δέχεται και οι σχέσεις μεταξύ των τριών αρχίζουν να αναπτύσσονται.
Αφού επιστρέψουν στη Νέα Υόρκη, η Κάρολ λέει στον Μέλβιν ότι δεν τον θέλει στη ζωή της πια. Αργότερα μετανιώνει και του τηλεφωνεί για να ζητήσει συγγνώμη. Η σχέση του παραμένει μπερδεμένη, μέχρις ότου ο Σάιμον ο οποίος πλέον συγκατοικεί με τον Μέλβιν μέχρι να βρει καινούριο διαμέρισμα, πείθει τον Μέλβιν να πάει στο σπίτι της Κάρολ στο Μπρούκλιν και να εκφράσει την αγάπη του για αυτήν. Εκεί και οι δύο θα συνειδητοποιήσουν το βάθος της σχέσης τους και η ταινία τελειώνει με τους Μέλβιν και Κάρολ να περπατούν μαζί. PISELLO

Κάστινγκ

Ο ρόλος του Μέλβιν αρχικά προτάθηκε στον Τζον Τραβόλτα και της Κάρολ στη Χόλι Χάντερ ενώ η Μπέτι Γουάιτ απέρριψε το ρόλο της Μπέβερλι Κόνελι. Ο Τζον Κιούζακ αναγκάστηκε να αρνηθεί το ρόλο του Σάιμον λόγω άλλων επαγγελματικών υποχρεώσεων.
Κουανγκτσόου Έβεργκραντ

Λογότυπο

Το λογότυπο του συλλόγου έχει εξελιχθεί με το πέρασμα του χρόνου. Το 2014 έγινε η τελευταία τροποποίησή του.
Λεωνίδας Αλάογλου

Βιογραφικό

Γεννήθηκε στην πόλη Ρεντ Ντιρ της Αλμπέρτα του Καναδά από Έλληνες γονείς, και μεγαλώνοντας μετακόμισε στις ΗΠΑ όπου ολοκλήρωσε τις σπουδές του με πτυχίο και διδακτορικό το 1938 από το πανεπιστήμιο του Σικάγο, στην ηλικία των 24 ετών. Η διδακτορική του θέση ήταν αυτή που αποτέλεσε μετέπειτα το θεώρημα Αλάογλου. Το θεώρημα Μπουμπακί-Αλάογλου αποτελεί γενίκευση των αποτελεσμάτων από τους μαθηματικούς της ομάδας Νικολά Μπουρμπακί και αφορά διπλές τοπολογίες.
Διατέλεσε για μερικά χρόνια καθηγητής στο πολιτειακό κολλέγιο της Πενσυλβάνια, πανεπιστήμιο του Χάρβαρντ, και το πανεπιστήμιο Περντιού. Το 1944 έγινε αναλυτής επιχειρήσεων για την πολεμική αεροπορία των ΗΠΑ, και μετέπειτα από το 1953 έως το 1981 εργάστηκε ως υψηλόβαθμος επιστήμονας στην έρευνα επιχειρήσεων για την εταιρεία αεροναυπηγικής Λόκχηντ. 
Μετά τον θάνατο του το 1981, προς τιμή του ιδρύθηκε η σειρά διαλέξεων Leonidas Alaoglu Memorial Lecture στο Τεχνολογικό Ινστιτούτο της Καλιφόρνια.
T.A.T.u.

Ιστορία

Οι t.A.T.u. καθ 'όλη τη διάρκεια της καριέρας τους πούλησαν σχεδόν 15.000.000 αντίτυπα παγκοσμίως, γεγονός που τις έκανε το πιο επιτυχημένο συγκρότημα στη μουσική ιστορία της Ρωσίας. Ήταν το πρώτο συγκρότημα που έλαβε IFPI Ευρωπαικό πλατινένιο βραβείο για το ίδιο άλμπουμ σε δύο διαφορετικές γλώσσες. Τα αγγλικά και τα ρωσικά, έκαναν τις t.A.T.u. να επιτύχουν και σε άλλες χώρες εκτός από τη Ρωσία, όπως στην Αμερική, στο Ηνωμένο Βασίλειο, στην Ιαπωνία και σε πολλές άλλες. Το 2003, συμμετείχαν στο διαγωνισμό της Eurovision καταλαμβάνοντας την τρίτη θέση. Το Μάρτιο του 2011 το συγκρότημα ανακοίνωσε την διάλυση του μέσω της ιστοσελίδας του, με την Γιούλια και την Έλενα να ακολουθούν σόλο καριέρες.

Δημόσια εικόνα

Τον πρώτο καιρό, η Έλενα και η Γιούλια έδιναν την εντύπωση πως είχαν λεσβιακό δεσμό μεταξύ τους, αλλά όπως υποστήριξαν το 2003 σε ένα ντοκουμέντο γι' αυτές Анатомия «Тату», ξεκαθάρισαν πως αυτό ήταν απλά και μόνο το ύφος του συγκροτήματος και ότι δεν υπήρχε ερωτική σχέση μεταξύ τους. Η Γιούλια έχει δηλώσει ανοιχτά την αμφισεξουαλικότητα της.
Cosplay

Το cosplay (ιαπωνικά: コスプレ, Λατινισμός Χέπμπορν: kosupure), από τη σύμπτυξη των αγγλικών λέξεων costume play, είναι παράσταση μίμησης κοστούμια χαρακτήρων από διάφορα είδη τέχνης, συνήθως βιντεοπαιχνιδιών, κόμικ, μάνγκα ή άνιμε.
Είναι φαινόμενο περισσότερο συνηθισμένο στην Ιαπωνία, την Αμερική και τη δυτική Ευρώπη, από τα τέλη του 20ού αιώνα μέχρι σήμερα.

Χαρακτηριστικά

Πολλές φορές μπερδεύεται με τις απόκριες και το Halloween, ωστόσο δεν σχετίζεται με αυτά τα γεγονότα. Τα κοστούμια cosplay είναι υψηλής ποιότητας και τιμής, και θεωρούνται σπάνια και δυσεύρετα. Σε αντίθεση με τις αποκριάτικες ενδυμασίες, τα κοστούμια του cosplay αποτυπώνουν την κάθε λεπτομέρεια της φιγούρας από την οποία αντλούν έμπνευση, και χρησιμοποιούνται σε διαγωνισμούς και εκδηλώσεις, ακόμα και για επαγγελματικούς σκοπούς.
Vse rože sveta

Το "Vse rože sveta" (Όλα τα λουλούδια του κόσμου) ήταν η Γιουγκοσλαβική συμμετοχή για το Διαγωνισμό Τραγουδιού της Eurovision 1967, σε σύνθεση των Ούρμπαν Κοντέρ και Μίλαν Λίντιτς. Εκτελέστηκε από τον Λάντο Λεσκοβάρ στα σλοβενικά.
Στο βράδυ του διαγωνισμού το τραγούδι παίχτηκε 15ο (μετά τη Μινούς Μπαρέλι του Μονακό με το "Boum-Badaboum" και πριν τον Ιταλό Κλαούντιο Βίλα με το "Non andare più lontano"). Στο τέλος της ψηφοφορίας που έλαβε 7 πόντους, βγαίνοντας 8ο σε σύνολο 17 συμμετοχών. 
Ο επόμενος γιουγκοσλάβος εκπρόσωπος στο διαγωνισμό του 1968 ήταν οι Λούτσι Καπούρσο και Χάμο Χαϊνταρχόντζιτς με το "Jedan dan".
1279 Ουγκάντα

Φυσικά χαρακτηριστικά

Η μέση διάμετρος της Ουγκάντας εκτιμάται σε 10 περίπου χιλιόμετρα. O φασματικός τύπος της είναι άγνωστος, ενώ ούτε το γεωμετρικό άλβεδό της είναι γνωστό με κάποια ακρίβεια. Η Ουγκάντα περιστρέφεται γύρω από τον εαυτό της πιθανώς μία φορά κάθε 23,2 ώρες, μία αργή περιστροφή για αστεροειδή.
Datalog

Η Datalog είναι μια γλώσσα ερωτήσεων και κανόνων για λογικές βάσεις δεδομένων (deductive databases), η οποία συντακτικά είναι υποσύνολο της Prolog. Υπάρχει από τα πρώτα χρόνια του λογικού προγραμματισμού αλλά έγινε γνωστή σαν ξεχωριστό πεδίο το 1977 όταν ο Hervé Gallaire και ο Jack Minker οργάνωσαν ένα workshop σχετικά με τη λογική και τις βάσεις δεδομένων. Ο David Maier συνέλαβε την ονομασία Datalog.

Παράδειγμα

Παράδειγμα προγράμματος σε Datalog:
parent(bill,mary).
parent(mary,john).
Αυτές οι δύο γραμμές ορίζουν δύο γεγονότα, δηλ. δυο πράγματα που είναι πάντα αληθή. Διαισθητικά σημαίνουν: γονιός του bill είναι η mary and γονιός της mary είναι ο john.
ancestor(X,Y) :- parent(X,Y).
ancestor(X,Y) :- parent(X,Z),ancestor(Z,Y).
Αυτές οι δύο γραμμές περιγράφουν τους κανόνες που ορίζουν τη σχέση προγόνου (ancestor).  Ένας κανόνας αποτελείται από δύο κύρια μέρη που χωρίζονται από το σύμβολο :-.  Το μέρος στα αριστερά του είναι η κεφαλή, το μέρος στα δεξιά του είναι το σώμα του κανόνα. Ένας κανόνας διαβάζεται (και μπορεί διαισθητικά να γίνει κατανοητός) ως εξής: <κεφαλή> αν είναι γνωστό ότι <σώμα>.  Τα κεφαλαία γράμματα είναι μεταβλητές.  Επομένως στο παράδειγμα ο πρώτος κανόνας μπορεί να διαβαστεί σαν  ο X είναι πρόγονος του Y αν είναι γνωστό ότι ο X είναι γονιός του Y και ο δεύτερος κανόνας σαν ο X είναι πρόγονος του Y αν είναι γνωστό ότι ο X είναι γονιός κάποιου Z και ο Z είναι πρόγονος του Y.  Η σειρά των προτάσεων δεν έχει σημασία στην Datalog σε αντίθεση με την Prolog, η οποία εξαρτάται από τη σειρά τους για να υπολογίσει το αποτέλεσμα της κλήσης μιας ερώτησης.
Η Datalog διακρίνει μεταξύ εκτασιακών (extensional) και νοηματικών (intensional) συμβόλων κατηγορημάτων. Σε αντίθεση με τα εκτασιακά σύμβολα κατηγορημάτων που ορίζονται μόνο από γεγονότα, τα νοηματικά σύμβολα κατηγορημάτων ορίζονται μόνο από κανόνες. Στο παραπάνω παράδειγμα το ancestor είναι νοηματικό κατηγορηματικό σύμβολο, και το parent είναι εκτασιακό. Τα κατηγορήματα μπορούν επίσης να οριστούν από γεγονότα και κανόνες και επομένως δεν είναι αμιγώς εκτασιακά ή νοηματικά, αλλά κάθε πρόγραμμα σε Datalog μπορεί να γραφτεί σαν ένα ισοδύναμο πρόγραμμα χωρίς τέτοιου είδους κατηγορήματα που να έχουν διπλούς ρόλους.
?- ancestor(bill,X).
Η παραπάνω ερώτηση ζητά όλους τους πρόγονους του bill και επιστρέφει mary και john αν εκτελεστεί σε ένα σύστημα Datalog που περιέχει τα γεγονότα και τους κανόνες που έχουν περιγραφεί παραπάνω.
Παραλίμνι

Τοποθεσία

Το Παραλίμνι είναι χτισμένο σε υψόμετρο 75 μέτρων, Στα βόρεια συνορεύει με τον Δήμο Δερύνειας, στα δυτικά με τον Δήμο Σωτήρας και στα νότια με τον Δήμο Αγίας Νάπας. Το ανατολικό μέρος της διοικητικής του έκτασης είναι παραθαλάσσιο.

Ονομασία

Η ονομασία Παραλίμνι σημαίνει «Παρά τη λίμνη». Ο οικισμός είναι κτισμένος δίπλα από μια εποχιακή λίμνη η οποία σχηματίζεται μεταξύ Παραλιμνίου και Σωτήρας.

Ιστορία

Η περιοχή του Παραλιμνίου κατοικείτο από τα αρχαία χρόνια. Στην περιοχή υπήρχε η πόλη Λεύκολλα.
Την βυζαντινή εποχή το Παραλίμνι αποτελείτο από πολλούς μικρούς αγροτικούς οικισμούς. Λόγω των αραβικών επιδρομών οι κάτοικοι εγκατέλειψαν τους οικισμούς αυτούς, οι οποίοι ήταν κοντά στα παράλια, και μετακινήθηκαν στον χώρο που βρίσκεται ο σημερινός πυρήνας του Παραλιμνίου. Η επιλογή της τοποθεσίας έγινε ώστε να είναι αθέατο από τη θάλασσα.

Ιστορία του δήμου

Το 1963 το Παραλίμνι ανακηρύχθηκε σε περιοχή Συμβουλίου Βελτιώσεως Παραλιμνίου. Τα συμβούλια βελτιώσεως ήταν μια επιτροπή αυτοδιοίκησης των χωριών.
Μετά την τουρκική εισβολή του 1974 και την κατάληψη του διοικητικού κέντρου της επαρχίας Αμμοχώστου, δηλαδή του Δήμου Αμμοχώστου, το Παραλίμνι αποτελεί το διοικητικό κέντρο της ελεύθερης περιοχής Αμμοχώστου.
Το 1986 πραγματοποιήθηκε δημοψήφισμα με το οποίο οι κάτοικοι υπερψήφισαν την ανακήρυξη του Παραλιμνίου σε δήμο. Πρώτος δήμαρχος εκλέχτηκε ο Νίκος Βλίττης.
Ακολούθησε μια ραγδαία ανάπτυξη. Το Παραλίμνι σήμερα είναι χωρισμένο σε δύο τομείς, στον αστικό και τον τουριστικό. Ο τουριστικός τομέας αποτελείται από τον Πρωταρά, παραθαλάσσια περιοχή του δήμου.

Αθλητικά σωματεία και αθλητικές εγκαταστάσεις

Γνωστό αθλητικό σωματείο της περιοχής είναι η Ένωσις Νέων Παραλιμνίου , η οποία διατηρεί ποδοσφαιρικό, καλαθοσφαιρικό, πετοσφαιρικό τμήμα, καθώς και τμήμα ποδοσφαίρου σάλας. Η ποδοσφαιρική ομάδα χρησιμοποιεί ως έδρα το Στάδιο Τάσος Μάρκου και τα άλλα τμήματα την κλειστή αίθουσα Παραλιμνίου.

Διάφορα

Το Παραλίμνι αποτελεί έδρα της Επισκοπής Κωνσταντίας Αμμοχώστου.
Πωγωνιανή Ιωαννίνων

Ιστορία

Αρχιεπισκοπή της Ηπείρου, της οποίας η ίδρυση αποδίδεται στον αυτοκράτορα Κωνσταντίνο τον Πωγωνάτο (668-685). Τα όριά της δεν είναι γνωστά, διατηρήθηκε όμως επί αιώνες και ο Μητροπολίτης Αθηνών Μελέτιος (1661-1714) στο βιβλίο του Γεωγραφία παλαιά και νέα αναφέρει ότι "τα χωριά της Πωγωνιανής έχουσι θρόνον αρχιεπισκόπου". Στα τέλη του 1774 οι συνθήκες που επικρατούσαν στην περιοχή από την ληστρική δράση των Αλβανών οδήγησαν στην μεταφορά της έδρας της αρχιεπισκοπής στο Βουκουρέστι. Το 1834 ιδρύθηκε η Μητρόπολη Βελλάς και Πωγωνιανής και αργότερα η περιοχή συγχωνεύθηκε εκκλησιαστικώς με άλλες. Κατά τον Τρύφωνα Ευαγγελίδη στην Μονή Μολυβδοσκεπάστου λειτουργούσε  σχολείο τον 17ο αιώνα.

Οικοτροφείο

Από τις αρχές του περασμένου αιώνα, όταν η Πωγωνιανή ήταν το κεφαλοχώρι της περιοχής, πολλά παιδιά από φτωχές οικογένειες έρχονταν να φοιτήσουν στα σχολεία του χωριού, διαμένοντας στο οικοτροφείο. Παρότι σήμερα το χωριό έχει σχεδόν ερημωθεί, το οικοτροφείο συνεχίζει να επιτελεί το λειτούργημά του στεγάζοντας τα παιδιά από τη Βόρεια Ήπειρο. Παράλληλα αποτελεί μία καλή λύση μπρος στο φάσμα της ανεργίας που αντιμετωπίζουν οι ντόπιοι κάτοικοι.

Σήμερα

Η Πωγωνιανή σήμερα, η άλλοτε έδρα της επαρχίας Πωγωνίου, αποτελεί μέρος της Διευρυμένης Κοινότητας Πωγωνιανής. Η Διευρυμένη Κοινότητα Πωγωνιανής αποτελείται από τα χωριά Πωγωνιανή, Δολό, Δρυμάδες, Σταυροσκιάδι.